Իսկ հաջորդ օրը, երբ արդեն հետևում էին մնացել նախորդ օրվա լարվածությունն ու հոգնածությունը, երբ հրդեհաշիջմանը մասնակից հրշեջները և էներգետիկները միասին կիսվում և վերլուծում էին այդ չարաբաստիկ դեպքի մանրամասները, երբ բոլորն իրար հանդիպելիս ողջունում էին որպես հարազատի, կտրուկ փոխվել էր նաև գնդապետ Միխայլովի վերաբերմունքը հայ հրշեջների նկատմանբ։ Նա արդեն ժպիտը դեմքին, ձեռքով էր բարևում բոլորիս, հարցուփորձ անում և վերջում անպայման հեռանալուց առաջ ասում. “Ребята, всем спасибо”։ Նա, իհարկե ամբողջովին փոխեց նախկինում կազմած 20-էջանոց արձանագրությունը և ՀԽՍՀ ՆԳՆ տեղակալ Քալանթար Գրիգորյանի և հրշեջ պահպանության վարչության պետի ժամանակավոր պաշտոնակատար Ռոբերտ Թադևոսյանի հետ միասին կազմեցին պարգևատրման և խրախուսանքի արժանիների ցուցակը, որը ցավոք հետագայում, հրշեջ վարչության պետ, ն/ծ գնդապետ Փայլակ Հակոբյանի վերադառնալուց հետո ենթարկվեց փոփոխությունների. . .